open-index/open-wikipedia-markdown huggingface dataset:
Hwang Kyo-ahn

**Hwang Kyo-ahn**, advokato (persequisto) e politikisto n. ye la 15ma di aprilo 1957 esis prezidanto di Sud-Korea de 2015 til 2017. En 2016, pos l'akuzo kontre lora prezidantino Park Geun-hye, il ank asumis provizore la prezidanteso di la lando.
Youngstown, Ohio

**Youngstown** esas urbo en la stato Ohio, Usa. Segun la demografiala kontado di 2010, ol havis  habitanti. Lua tota surfaco esas 89,59 km².
Jean-Pierre Boyer

**Jean-Pierre Boyer**, militisto e politikisto n. ye la 15ma di februaro 1776 til la 9ma di julio 1850, esis prezidanto di Haiti de 1818 til 1843.

Ilu riunigis la sudo e la nordo di Haiti, ed anexis Hispana Haiti, la nuna Dominikana Republiko.
The Cure

**The Cure** (*La kuraco*) esas muzikala *[[rock]]-*grupo del Unionita Rejio. La grupo fondesis en 1976 kom *Malice* en Crawley en la sudo di Anglia. En 1977 la muziko-grupo nomesis *Easy Cure* e depos 1978 *The Cure*.

*The Cure* havas ikonatra stando en la Gothic Rock e Dark Wave-ceno. La kantisto Robert Smith esas til nun la nura membro di la grupo qua esis membro dum la tota aktiva periodo di la grupo.

## Membri di la grupo
### Fondo-membri
* Robert Smith (depos 1976-nu)
* Michael Dempsey (1976-1979)
* Pearl Thompson (1976-1978), (1984-1993), (2005-2009)
* Laurence Tolhurst (1976-1989), (2011)

### Aktuala membri
* Robert Smith: kantisto e gitaro
* Simon Gallup (1979-1982), (1985-nun)
* Roger O'Donnell (1987-1990), (1995-2005), (2011-nun)
* Jason Cooper (1995-nun)
* Reeves Gabrels (2012-nun)

### Ex-membri
* Michael Dempsey (1976-1979)
* Pearl Thompson (1976-1978), (1984-1993), (2005-2009)
* Laurence Tolhurst (1976-1989), (2011)
* Mathieu Hartley (1979–1980)
* Andy Anderson (1983–1984) (morit en la yaro 2019)
* Phil Thornalley (1983–1984)
* Boris Williams (1985–1994)
* Perry Bamonte (1990–2005)

## Diskografio
### Studio-albumi
* 1979 Three imaginary boys *(Tri imaginala pueruli)*
* 1980 Seven seconds *(Dek-e-sep sekundi)*
* 1981 Faith (Fido)
* 1982 Pornography *(Pornografio)*
* 1984 The Top
* 1985 The head on the Door *(La kapo a la pordo)*
* 1987 Kiss me. Kiss me. Kiss me! *(Kisez me Kisez me Kisez me)*
* 1989 Desintegration 
* 1992 Wish
* 1996 Wild mood swings
* 2000 Bloodflowes
* 2004 The Cure
* 2008 4:13 Dream
* 2024 Songs of a Lost World
Gitanas Nausėda

**Gitanas Nausėda** (n. ye la 19ma di mayo 1964) esas ekonomikisto e politikisto qua esas la nuna prezidanto di Lituania depos la yaro 2019.

Gitanas Nausėda studiis ekonomiko en Vilnius.  Ilu laboris che la Lituana centrala banko Lietuvos bankas e depos la yaro 2010 ilu esis profesoro ed instruktis ekonomiko en Vilnius.

Gitanas Nausėda esas mariajata kun Diana Nausėdienė e la paro havas du filiini.
Harda disko

**Harda disko** (Angle *hard disk drive* - HDD) esas elektromekanikala aparato qua uzas un o plusa magnetala pladi por konservar komputera arkivi. La magnetala pladi rotacas, e l'informi e/o programi enrejistresas en li tra magnetala kapi de la harda disko. La nomo "harda disko" kreesis por diferar li de la magnetala cilindro e la magnetala rubando uzita kun la sama skopo en l'unesma elektronikala komputeri, e de la magnetala disketi, qui esis flexebla. Ultre magnetala pladi e magnetala kapi, harda diski havas elektronikala cirkuiti qui permisas la komuniko inter la harda disko e la chefplako, tra kabli IDE, PATA, SATA, USB o SAS.
Querétaro

**Querétaro** esas un ek la 31 stati di Mexikia. Ol havas kom vicini la stati Guanajuato e San Luis Potosí norde, Hidalgo e México sude, e Michoacán weste. Segun statistiki de 2020, ol havis  habitanti.

## Historio
Ante l'arivo dil Europani, la regiono habitesis da indijeni del etnii Otomí e Purépicha, ta lasta la maxim granda grupo. Anke existis nomada populo, le Chichimeca. Existas restaji de ta epoko en El Cerrito, Ranas e Toluquilla.

Segun la tradiciono, Hernán Pérez Bocanegra y Córdoba fondis Santiago de Querétaro ye la 25ma di julio 1531, pos federir kun aborijena chefo Conín. En 1655 Santiago de Querétaro transformesis en urbo. En 1726 komencis konstrukto di aquedukto, grandaparte kun suporto financala da markezo Juan Antonio de Urrutia y Arana.

En septembro 1810, Querétaro divenis bersilo di la movado pri nedependo Mexikiana.

## Geografio
Tri regioni distingesas en la stato, segun l'altitudo: l'Estala Sierra Madre, la centrala platajo e la regiono volkanala. L'altitudo e la klimato kreis 5 diferanta geografiala regioni. La midezerto Queretano esas vasta regiono kovranta 29% del stato, irante deeste adweste, ed existas pro ke l'estala Sierra Madre blokusas humida venti qui suflas de l'oceano.

## Ekonomio

## Referi
Siaka Stevens

**Siaka Probyn Stevens**, sindikatano, policisto e politikisto n. ye la 24ma di agosto 1905 til la 29ma di mayo 1988 esis prezidanto di Sierra Leone de 1971 til 1985. Antee, il esis chefa ministro di la lando de 1968 til 1971. Lua administrado distingesis pro kulto a lua persono e pro korupto.
Julius Maada Bio

**Julius Maada Bio**, militisto e politikisto n. ye la 12ma di mayo 1964 esas prezidanto di Sierra Leone depos 2018.
Viciebsk

**Viciebsk** (Bieloruse *Ві́цебск*) esas la 4ma maxim populizita urbo di Bielorusia. Segun la demografiala kontado di 2015, ol havis  habitanti. Entote ol havas 124,54 km².

Ol jacas en la nord-esto di Bielorusia proxim di la frontiero kun Rusia e Latvia. Viciebsk situesas an la rivero Daugava.

La urbo fondesis ye la yaro 947 e olu mencionesis por la unesma foyo en historiala dokumento ye la yaro 1021.

Hodie Viciebsk esas industriala e kulturala centro en la regiono.
Princeton

**Princeton** esas nomo por multa loki en Usa, exemple:
* Princeton, Nova-Jersey, la maxim famoza Princeton, sideyo dil Universitato di Princeton
* Princeton, Illinois
* Princeton, Indiana
* Princeton, Iowa
* Princeton, Kansas
* Princeton, Kentucky
* Princeton, Minnesota
* Princeton, Missouri
Nana Akufo-Addo

**William Addo Dankwa "Nana" Akufo-Addo**, advokato e politikisto n. ye la 29ma di marto 1944, esas prezidanto di Ghana de 2017 til nun.
Gerardo Barrios

**Gerardo Barrios**, militisto e politikisto n. ye la 24ma di septembro 1813 til la 29ma di agosto 1865 esis prezidanto di Salvador de 1859 til 1863.

Il esis liberalo, e suportis l'ideo pri unigo di Central Amerika.
Listo di Ido-konferi ed internaciona Ido-renkontri

**Listo di Ido-konferi ed internaciona Ido-renkontri**

La Uniono por la Linguo Internaciona Ido organizas depos la jaro 1921 Ido-konferi ed internaciona Ido-renkontri. 

* 1921 — Wien (Austria)
* 1922 — Dessau (Germania)
* 1923 — Kassel (Germania)
* 1924 — Luxemburg (Luxemburgia)
* 1925 — Torino (Italia)
* 1926 — Praha (Chekoslovakia)
* 1927 — Paris (Francia)
* 1928 — Zürich (Suisia)
* 1929 — Freiburg im Breisgau (Germania)
* 1930 — Sopron (Hungaria)
* 1931 — Lauenburg/Elbe (Germania)
* 1933 — Mondorf (Luxemburgia)
* 1934 — Oostduinkerke (Belgia)
* 1935 — Fredericia (Dania)
* 1936 — Szombathely (Hungaria)
* 1937 — Paris (Francia)
* 1939 — St. Gallen (Suisia)
* 1950 — Colmar (Francia)
* 1951 — Torino (Italia)
* 1952 — Berlin (Germania)
* 1957 — Luxemburg (Luxemburgia)
* 1959 — Freiburg im Breisgau (Germania)
* 1960 — Colmar (Francia)
* 1961 — Zürich (Suisia)
* 1962 — Thun (Suisia)
* 1963 — Barcelona (Hispania)
* 1964 — Kiel (Germania)
* 1965 — Lons-le-Saunier (Francia)
* 1966 — Biella (Italia)
* 1967 — Bourges (Francia)
* 1968 — Berlin (Germania)
* 1969 — Zürich (Suisia)
* 1970 — Luxemburg (Luxemburgia)
* 1971 — Trollhättan (Suedia)
* 1972 — La Chaux-de-Fonds (Suisia)
* 1973 — Cardiff (Unionita Rejio)
* 1973 — Rīga (Latvia)
* 1974 — Kiyiv (Ukraina)
* 1975 — Thun (Suisia)
* 1976 — Saint-Nazaire (Francia)
* 1977 — Berlin-Tegel (Germania)
* 1978 — Cambridge (Unionita Rejio)
* 1979 — Uppsala (Suedia)
* 1980 — Namur (Belgia)
* 1981 — Jongny (Suisia)
* 1983 — York (Unionita Rejio)
* 1985 — Antwerpen (Belgia)
* 1987 — Eschwegen (Germania)
* 1989 — Zürich-Thalwil (Suisia)
* 1990 — Waldkappel (Germania)
* 1991 — Oostende (Belgia)
* 1995 — Elsnigk (Polonia)
* 1997 — Bakkum (Nederlando)
* 1998 — Białobrzegi (Polonia)
* 1999 — Waldkappel (Germania)
* 2001 — Nürnberg (Germania)
* 2002 — Kraków (Polonia)
* 2003 — Grossbothen (Germania)
* 2004 — Bagnoles de l'Orne (Francia)
* 2004 — Kiyiv (Ukraina)
* 2005 — Toulouse (Francia)
* 2006 — Berlin (Germania)
* 2007 — Paris (Francia)
* 2008 — Wuppertal - Neviges (Germania)
* 2009 — Rīga (Latvia) e Tallinn (Estonia)
* 2010 — Tübingen (Germania)
* 2011 — Echternach (Luxemburgia)
* 2012 — Dessau (Germania)
* 2013 — Ouroux (Francia)
* 2014 — Paris (Francia)
* 2015 — Berlin (Germania)
* 2016 — Valencia (Hispania)
* 2017 — České Budějovice (Chekia)
* 2018 — Provins (Francia) 
* 2019 — Berlin (Germania)
* 2020
* 2021 - Malmö Suedia
* 2022 - Dessau Hispania
* 2023 - Kassel Hispania
* 2024 - Madrid Hispania
* 2025 - Potsdam Germania
Emilio Colombo

**Emilio Colombo**, advokato e politikisto n. ye la 11ma di aprilo 1920 til la 24ma di junio 2013 esis chefministro di Italia de 1970 til 1972.
Sanna Marin

**Sanna Mirella Marin** (n. ye la 16ma di novembro 1985), maestro pri administrala cienci, esis chefministro di Finlando de 2019 til 2023. El esis la maxim yuna chefministro di Finlando ed esis ye la komenco di sua ofico la maxim yuna chefministro di la mondo, evante 34 yari.

Sanna Marin studiis administrala cienci en la universitato di Tampere. El esis mariajata kun l'ex-futbalisto Markus Räikkönen, e havas un filiino qua naskis en 2018.

## Polikala kariero
* 2012 Membro di la municipala konsilo di Tampere.
* 2014 Vice-prezidanto di la Socialdemokrata Partiso di Finlando.
* 2015 Membro di la parlamento di Finlando.
* 2019 Sanna Marin divenis ye la 10ma di decembro 2019 chefministro di Finlando. Inter junio 2019 e decembro 2019 elu esis ministrino por trafiko e komuniko en la guvernerio di sua preiranto Antti Rinne.
Jenny Agutter

**Jennifer Ann Agutter** n. 20 di decembro 1952 esas Britaniana aktorinio de cinemo e televiziono. Elu pleis *Jessica 6* en la cienco-fiktiva filmo Logan's Run.

Ye la yaro 1981 elu pleis la chefo-rolo en la hororo-filmo American Werewolf. Jenny Agutter esas mariajata kun Johan Tham e havas un filio.
Torcuato Fernández-Miranda

**Torcuato Fernández-Miranda y Hevia, 1ma duko Fernández-Miranda**, militisto e politikisto n. ye la 10ma di novembro 1915 til la 19ma di junio, 1980 esis chefministro di Hispania de la 20ma di decembro til la 31ma di decembro 1973.

Il esis importanta politikisto dum la rejimo di Francisco Franco, e pose dum la transito a la demokratio.
Moses Nagamootoo

**Moses Veerasammy Nagamootoo**, docisto e politikisto n. ye la 30ma di novembro 1947 esas la nuna chefministro di Guyana. Il asumis l'ofico ye la 20ma di mayo 2015.
Krišjānis Kariņš

**Arturs Krišjānis Kariņš**, linguisto, aferisto e politikisto n. ye la 13ma di decembro 1964, esas la nuna chefministro di Latvia.
Kyriakos Mitsotakis

**Kyriakos Mitsotakis**, politikisto n. ye la 4ma di marto 1968, esas la nuna chefministro di Grekia. Il asumis l'ofico ye la 8ma di julio 2019. Ilu esas la filio di Konstantinos Mitsotakis qua esis chefministro di Grekia inter 1990 e 1993.

Kyriakos Mitsotakis studiis sociala cienci che la universitato Harvard University en Cambridge, Massachusetts en USA. Pose ilu studiis che la Universitato di Standford en USA internaciona ekonomiala relati e facis la mastro en ca fako. Kyriakos Mitsotakis laboris inter 1995 e 2003 por la konsultado-firmo Mc Kinsey. 

Ye la yaro 2004 Kyariakos Mitsotakis elektesis en la Grekiana parlamento por la konservema partiso Nea Demokratia (Nova Demokratio). Inter 2013 e 2015 ilu esis ministro por la reformo di la administrado ed elektronikala guvernado en la guvernerio da Andonis Samaras. 

Ye la yaro 2016 Kyriakos Mitsotakis elektesis kom prezidanto di la partiso Nea Demokratia. Pos la vinko di sua partiso en la parlamentala elekti 2019 ilu divenis ye la 8ma di julio 2019 chefministro di Grekia.

Kyriakos Mitsotakis esas mariajata kun Mareva Grabovski. La paro havas du filiini Sophia e Daphne e un filiulo Konstantinos.
São Vicente, São Paulo

**São Vicente** esas urbo en la stato Sao Paulo, Brazilia. Segun la demografiala kontado di 2022, ol havis  habitanti. Lua tota surfaco esas 148 km². Ol apartenas a la metropolala regiono di Santos. Ol distas 70 km sude de la chef-urbo dil stato.

Fondita da Martim Afonso de Sousa, ol esis l'unesma vilajo fondita da Portugalani en Sud-Amerika. Parti de la municipo situesas an la kontinento, nome quarteri Japuí e Samaritá, e la cetera parto okupas la westala duimo dil insulo São Vicente.

## Referi
Saint-Nazaire

**Saint-Nazaire** esas portuala urbo en Loire-regiono, Francia. Segun statistiki dil yaro 2022, ol havis  habitanti. Lua tota surfaco esas 46,79 km². Ol esas municipo che departmento Loire-Atlantique, parto de tradicionala Bretonia.

L'urbo havas importanta portuo an l'estuario dil fluvio Loire, e havas longa tradiciono pri nav-konstruktado. Saint-Nazaire jacas sude la 2ma maxim granda marsh-lando de Francia, La Brière.

Til l'industriala revoluciono, Saint-Nazaire esis mikra vilajo, ma depos la duimo dil 19ma yarcento ol kreskis rapide, pro la konstrukto di ferovoyi e plubonigo di lua portuo. Gradope ol remplasis Nantes kom la maxim importanta portuo che l'estuario di Loire.

Dum la duesma mondomilito ol okupesis da Naziisti, e divenis bazo por lua submara navi. Pro to ol subisis bombardi da Federiti de 1942 til 1945, ed esis un ek la lasta teritorii de ube Germani ekpulsesis, ye la 11ma di mayo 1945.

## Referi
Rafael Erich

**Rafael Waldemar Erich**, advokato, diplomacisto e politikisto n. ye la 10ma di junio 1879 til la 19ma di februaro 1946, esis chefministro di Finlando de 1920 til 1921.
António Luís Santos da Costa

**António Luís Santos da Costa**, advokato e politikisto n. ye la 17ma di julio 1961, esas la nuna chefministro di Portugal. Il asumis l'ofico ye la 26ma di novembro 2015.
Joseph Priestley

**Joseph Priestley** (n. ye la 24ma di marto 1733 til la 6ma di februaro 1804) esis Angla filozofo, teologiisto, kemiisto e docisto. Ilu publikigis plua kam 150 verki, e facis experimenti en diversa arei di la cienco.
José Luis Tejada Sorzano

**José Luis Tejada Sorzano**, advokato e politikisto n. ye la 12ma di januaro 1882 til la 4ma di oktobro 1938, esis prezidanto di Bolivia de 1934 til 1936.
Neele Marie Nickel

**Neele Marie Nickel** (n. ye 11 di oktobro 2000 en Köln) esas Germana cinem-aktorino.

Elu divenis konocata per sua rolo kom *Anne Kiran* en la Germana cinemo-filmi Fünf Freunde. Ca quar filmi adaptis la famoza serio di yuneso-literaturo ''La Famoza Kin'' da Enid Blyton.

## Filmografio
* 2012: Fünf Freunde
* 2013: Fünf Freunde 2
* 2014: Fünf Freunde 3
* 2015: Fünf Freunde 4
* 2017: Das Pubertier – Der Film
* 2017: Fack ju Göhte 3
Ingolstadt

**Ingolstadt** esas urbo en la Germana stato Bavaria. L'urbo situesas norde de Distrikto Supra Bavaria. Segun statistiki de 2022, ol havis  habitanti. Lua tota surfaco esas 133,35 km².

Ingolstadt jacas apud fluvio Danubio. L'urbo mencionesis unesmafoye ye la yaro 806, en historiala dokumento. En Ingolstadt fondesis l'unesma universitato di Bavaria, *Universität Ingolstadt*, ye la yaro 1472. L'urbo anke havas altra universitato, fondita en 1980: l'Universitato Katolika *Eichstätt-Ingolstadt*.

Nun, Ingolstadt esas inter la urbi di Germania qui kreskas maxim rapide. Ol esas un ek la 3 regionala centri di Bavaria.

## Ekonomio
Hodie Ingolstadt esas centro di la konstrukto di mashini e di la auto-industrio. La automobilo-firmo Audi havas su sideyo en Ingolstadt. Ye la yaro 2008 Audi employis  homi en Ingolstadt. En februaro 2022, la chomeso en Ingolstadt atingis nur 3,3% de la laboro-povo.

## Sporto
Futbalo-klubo FC Ingolstadt 04 ludas en la duesma maxim alta futbalo-ligo di Germania e la glacio-hokeo-klubo ERC Ingolstadt ludas depos la jaro 2002 en la *Deutsche Eishockeyliga*, qua esas la maxim alta glacio-hokeo-ligo en Germania.
Vancouver, Washington

**Vancouver** esas urbo en la komtio Clark, stato Washington, en Usa. Segun la demografiala kontado di 2020 ol havis  habitanti, kontre  habitanti en 2010. Lua tota surfaco esas 135,84 km², equivalanta a 52,45 mi², di qui 126,25 km² (48,74 mi²) esas lando e la cetera esas aquo.

Vancouver jacas an la norda rivo dil fluvio Columbia, ed establisesis en 1825 kom loko por komerco di peli, e divenis urbo en 1857. Kune la vicina Portland, Oregon ed altra urbi, ol formacas metropolala regiono qua havis  habitanti en 2020.

## Referi
Lulu Wilson

**Lulu Wilson Chase** (n. ye la 5ma di oktobro 2005) esas Usana cinem-aktorino e televiziono-aktorino. Elu divenis famoza per la hororo-filmi *Deliver Us from Evil*, *Ouija: Origin of Evil,* ed *Annabelle: Creation*.

## Filmografii
* 2012 - *Louis (en l'epizodo "Barney/Never")*
* 2014 - *The Money (Filmo por la televiziono)*
* 2014 - *Black Box (3 epizodi)*
* 2014 - *Deliver Us from Evil *
* 2014–2015 - *The Millers*
* 2015 - *Her Composition*
* 2015–2016 - *Inside Amy Schumer (3 epizodi)*
* 2016 - *Teachers; Epizodo: "Hall of Shame"
* 2016 - *Ouija: Origin of Evil*
* 2017 - *Raised by Wolves (Filmo por la televiziono)*
* 2017 - *Annabelle: Creation*
* 2017 - *Cop and a Half: New Recruit*
* 2018 - *Ready Player One*
* 2018 - *Sharp Objects*
* 2018 - *Gone Are the Days*
* 2018 - *Slumber Maya*
* 2018 - *The Haunting of Hill House*
* 2019 - *Becky*
* 2020 - *The Glorias*
* 2020 - *Star Trek: Picard (epizodo: "Nepenthe")*
* 2020 - *50 States of Fright''
Universitato Yale

L**'Universitato di Yale** (Angle: *Yale University*;  en la Latina: *Universitas Yalensis*;en Hebrea:*אוניברסיטת ייל*,UY) esas universitato qua situesas en Connecticut, Usa, depos 1701.

Nun, cirkume  studenti studias en la gradizo-programi di la 14 fakultati e 11 studiala instituti dil universitato.
FIFA

La **FIFA**, *Internaciona Federuro di Asociuro-Futbalo* esas l'oficala mondala futbalo-asociuro. Ol organizas mondala futbalo e la mondala Kupo depos la yaro 1930 por viri e depos la yaro 1991 anke la Mondala Kupo por mulieri.

La FIFA fondesis ye la 21 di mayo 1904 en Paris, Francia. La nuna sideyo di FIFA esas Zürich, Suisia. La nuna prezidanto di FIFA esas Gianni Infantino.

## Membri
Hodie la FIFA havas 211 membro-asociuri en la tota mondo.
Thomas Gainsborough

**Thomas Gainsborough** (baptita ye la 14ma di mayo 1727 til la 2ma di agosto 1788) esis Angla piktisto e desegnisto.
António José de Almeida

**António José de Almeida**, mediko e politikisto n. ye la 17ma di julio 1866 til la 31ma di oktobro 1929, esis chefministro di Portugal de 1916 til 1917, e pose prezidanto di la lando de 1919 til 1923.
Emily Kusche

**Emily Kusche** (n. ye 15 di februaro 2002 en Berlin) esas Germana cinem-aktorino.

Elu divenis konocata per sua rolo kom *Josefine Brendt* en la Germana cinemo-filmo Steig. Nicht. Aus!. 

## Filmografio
* 2013: Das kleine Gespenst
* 2017: Tigermilch
* 2018: Steig. Nicht. Aus!
* 2018: Ballon
* 2019: Dogs of Berlin  (Serio di televisiono)
* 2019: Das perfekte Geheimnis
Aleksandar Vučić

**Aleksandar Vučić** (n. ye la 5ma di marto 1970) en Belgrade esas prezidanto di Serbia depos la 31ma di mayo 2017. Antee, il esis chefministro di Serbia de 2014 til 2017. Depos la 29 di septembro 2012 Aleksandar Vučić esas prezidanto di la Progresema Partiso di Serbia.

Aleksandar Vučić studiis yuro-cienco en Belgrade e la Angliana linguo en Brighton, Anglia. Pos su studio il laboris kom jurnalisto.

Aleksandar Vučić esis mariajata kun la jurnalistino Ksenija Janković inter 1997 e 2011. La paro havas du infanti. Ye la yaro 2013 Aleksandar Vučić mariajis la diplomacistino Tamara Đukanović e la paro havas un filiulo.

## Politikala kariero
* 1993-2008 Membro di la extrema dextra partiso Serbiana Radikala Partiso.
* 1998-2000 Aleksandar Vučić esis ministro por informo en la Serbiana guvernerio da Mirko Marjanović.
* 2008 Aleksandar Vučić livis la Serbiana Radikala Partiso e divenis membro di la nov-fondita Progresema Partiso di Serbia.
* 2012 Aleksandar Vučić elektesis kom prezidanto di la Progresema Partiso di Serbia.
* 2012-2013 Ministro por defenso di Serbia en la guvernerio da Ivica Dačić.
* 2012-2013 Vice-chefministro di Serbia en la guvernerio da Ivica Dačić.
* 2014-2017 Chefministro di Serbia.
* 2017 Aleksandar Vučić elektesis kom prezidanto di Serbia.
Ana Brnabić

**Ana Brnabić**, ekonomikisto e politikisto n. ye la 28ma di septembro 1975 en Beograd, esis chefministro di Serbia de la 29ma di junio 2017 til la 20ma di marto 2024.

Elu studiis ekonomio en Unionita Rejio, che Universitato di Hull, ed en USA, che privata *Northwood University* en Michigan. El esis l'unesma femina chefministro di Serbia, e l'unesma homeosexuala persono en ca funciono. La familio di elua patro venis de Kroatia.

Ana Brnabić vivas aperte en lesbiana* relato kun Milica Đurđić, qua havas un filiulo.

## Politikala kariero
* 2016-2017 Ministrino por publika administrado e lokala autonomeso en la guvernerio di Aleksandar Vučić.
* 2017 Elu divenis ye 29ma di junio 2017 kom unesma muliero chefministro di Serbia.
* 2019 Ana Brnabić divenis membro di la Progresema Partiso di Serbia.
* 2020 Ana Brnabić nominesis kom chefo di la sanesela krizo komitato por kombatar kontre la pandemio di la Korona-viruso.
Ido-Amiki Berlin

**Ido-Amiki Berlin** esas lokala Ido-grupo en la germana chefurbo Berlin. La Ido-Amiki Berlin esas lokala seciono di la Germana Ido-Societo.

## Membreso
La Ido-Amiki Berlin ne havas formala membreso. La maxim granda parto di la Ido-Amiki esas membri di la Germana Ido-Societo. Dum la publika renkontri di la Ido-Amiki Berlin omna venerdio partoprenas inter 6 e 10 Idisti e gasti.

Kelka membri di la Ido-Amiki:
* Rudolf Gensch: Ex-Vice-prezidanto di la Germana Ido-Societo. Aktuala sekretario di la Germana Ido-Societo.
* Eberhard Scholz: Ex-membro di la Direktanta Komitato di la Uniono por la Linguo Internaciona Ido. Membro dil direktantaro di la Germana Ido-Societo en diversa ofici depos multa yari.
* Günter Schlemminger: Autoro da multa libri ed artikli en Ido.
* Ferdinand Möller: Autoro da multa lerno-materiali di Ido e instruktisto di Ido-kursi en Berlin.
* Mike Berger: Redatoro di la Ido-revuo Ido-Saluto!.
* Thomas Schmidt: Ex-membro di la Direktanta Komitato di la Uniono por la Linguo Internaciona Ido, depos 2020 prezidanto di la Germana Ido-Societo
* Jürgen Viol: Tradukisto di literaturo. Il tradukis kelka libri dil Biblo e la romano Doktor Schiwago da Boris Pasternak ad Ido.

## Aktivaji
* La Ido-Amiki Berlin editas la Germana Ido-revuo Ido-Saluto!. La membri di la Ido-Amiki Berlin formacas la redakterio di la revuo. 
* La Ido-Amiki Berlin aranjas omna venerdio publika renkontro en Berlin por Idisti e gasti. 
* La Ido-Amiki organizas internaciona Ido-konferi e renkontri en la Germana chefurbo.
* La Ido-Amiki Berlin administras la Germana Ido-arkivo kun multa materiali di la Ido-movado e lerno-materali. Nun la Ido-arkivo situesas en skolo en Berlin-Prenzlau.
* La Ido-Amiki Berlin vendas Ido-libri ed avancigar la publikigo di Ido-libri.
* La Ido-Amiki Berlin aranjas kursi por lernar Ido e publika diskursi pri Ido.
* La Ido-Amiki Berlin havas propra ret-situo.
* Depos la yaro 2005 la Ido-Amiki Berlin partoprenis per diskursi ed estaleyo ye la internaciona linguo-ferio Expolingua en la centro di Berlin.

## La Ido-Amiki Berlin en la interreto
* Retsituo di la Ido-Amiki Berlin en la Germana
Kostantinos la 11ma Palaiologos

**Kostantinos la 11ma Palaiologos** (n. ye la 8ma di februaro 1405 til la 29ma di mayo 1453) esis la lasta imperiestro di Bizanco. Ilu regnis de la 6ma di januaro 1449 til lua morto, ye la 29ma di mayo 1453.

Naskinta en Konstantinoplo, il esis filio de Manuel la 2ma Palaiologos e Helena Dragaš, e fratulo del antea imperiestro Ioannes la 8ma Palaiologos e de Demetrios Palaiologos, qua divenis despoto (guberniestro) di la provinco Morea (sude de la nuna Grekia). Pos ke Ioannes mortis ye la 31ma di oktobro 1448 sen heredinti, Konstantinus disputis la krono kontre lua yuna fratulo Demetrios, e kronizesis imperiestro erste ye la 6ma di januaro de la sequanta yaro.

Kande l'Otomani lansis lia final atako kontre Konstantinoplo, ye la 29ma di mayo 1453, Konstantinus la 11ma arachis omna ek lua imperial ornamenti e komandis lua soldati en final atako, en quo ilu mortigesis.
Paul Doumer

**Joseph Athanase "Paul" Doumer**, docisto pri matematiko e politikisto n. ye la 22ma di marto 1857 til la 7ma di mayo 1932 esis Prezidanto di Francia de 1932 til lua morto.

Ilu mortigesis ye la 7ma di mayo 1932 che la hotelo *Salomon de Rothschild* dum libro-ferio, kande Paul Gorguloff, dementa Rusa enmigranto, pafis interne ol. Du projektili atingis Doumer, un ek li en lua kapo. Doumer divenis l'unika Franca prezidanto qua mortis per paf-armo.
Albert Lebrun

**Albert François Lebrun**, injenioro e politikisto n. ye la 29ma di agosto 1871 til la 6ma di marto 1950 esis Prezidanto di Francia de 1932 til 1940. Il esis la lasta prezidanto di Francia ante l'okupeso di la lando da Naziista Germania.
Carlos Freile Larrea

**Carlos Eduardo Freile Larrea**, politikisto n. 1876 til la 23ma di aprilo 1942, esis provizora prezidanto di Equador, de la 28ma di agosto til la 2ma di septembro 1932.
Emma Caulfield

**Emma Caulfield Ford** (n. ye la 8ma di aprilo 1973 en San Diego kom *Emma M. Chukker*) esas Usana cinem-aktorino e televizion-aktorino.

Elu divenis famoza per sua rolo en la ikonatra yuneso-serio di televiziono *[[Beverly Hills]]* e per sua rolo en supernatura dramato-serio por televiziono *Buffy the Vampire Slayer*, en qua el pleis la venjo-demono *Anya Jenkins*. El anke partoprenis en la dramato-serio por adolecanti *Beverly Hills, 90210*, de 1995 til 1996.

Emma Caulfield esis mariajata kun Cornelius Grobbelaar inter 2006 e 2010. Depos la yaro 2016 elu esas mariajata kun Mark Leslie Ford e la paro havis un filiino.
Vitali Ivanovich Vorotnikov

**Vitali Ivanovich Vorotnikov**, diplomacisto e politikisto n. ye la 20ma di januaro 1926 til la 19ma di februaro 2012 esis chefo di la konsilistaro di ministri (equivalanta a chefministro) di la Republiko Socialista Sovietiana Rusia de 1983 til 1988.
Mezopotamia

**Mezopotamia** esas historiala regiono en westal Azia, jacanta an la baseno di la fluvii Tigris ed Eufrati.

Moderne, lua teritorio dividesas inter Irak, Kuwait, e parti de Siria, sudestal Turkia, e la frontiero inter Iran ed Irak. Lua nomo devenas de du Greka vorti: *Mezos* ("mezo"), e *potamos* ("aquo"), pro jacar inter du fluvii.

Sumeri ed Akadi (inkluzite Asiri e Babiloni) dominacis Mezopotamia de la komenco di la skribita historio (cirkume 3.100 yari aK) til la dekado di Babilonia, en 539 aK, kande ol konquestesis dal imperio Akaemenida. De cirkum 3400-1900 a.K. developesis l'unesma urbi e la konioforma skripto.
Minorka

**Minorka** esas insulo del arkipelago Baleari, che Mediteraneo, apartenanta a Hispania. Lua nomo devenas de la Latina *Insula Minor* (minora insulo), pose *Minorica*.

L'insulo havis cirkume  habitanti ye la 1ma di januaro 2019. Lua tota surfaco esas 695,7 km².
Donald Judd

**Donald Clarence Judd** (n. ye la 3ma di junio 1928 til la 12ma di februaro 1994) esis Usana skultisto, asociita kun l'artala stilo minimismo.
Montoacensado

**Montoacensado** esas sporto od ensemblo di agadi qui havas kom skopo klimar ula monto. Diferanta de altra sporti, ol ne havas normi skribita pri quale praktikar ol. Ol praktikesas da homi de la prehistorio, exemple videbla en la restaji di Ötzi, mumio trovita che Alpi.

Komence, homi klimis monti pro motivi religiala (kelka dei asociesis kun alta monti), ekonomiala (serchar ekonomiala resursi) o politikala (okupar tereni de altra populi). Dum racion-epoko e dum romantikismal-epoko, la sentimenti pri alta monti modifikesis. En 1757, Suisa ciencisto Horace-Bénédict de Saussure probis, sensucese, klimar Monto Blanka, la maxim alta monto del Alpi. Do, ilu decidis ofrar premio por ulu qua sucese klimus lua somito. En 1786, Savoyani Jacques Balmat e Michel-Gabriel Paccard ganis ca premio.

Dum la komenco dil 19ma yarcento, altra montopinti sucese klimesis. Gradope, l'ideo pri klimar alta monti exter Europa developesis. En 1897, monto Saint Elias, an la frontiero inter Alaska ed Yukon, Kanada, sucese klimesis dal princo Luigi Amedeo, duko de Abruzzo. En 1889, Kilimanjaro, alta de  metri, sucese klimesis dal Austriano Ludwig Purtscheller e dal Germana geografo Hans Heinrich Josef Meyer.
Sekureso-Konsilistaro dil Unionita Nacioni

La **Sekureso-Konsilistaro dil Unionita Nacioni** esas la brancho dil Unionita Nacioni havanta kom skopo mantenar la paco e sekureso en tota mondo. Ol konsistas ek 15 membri, e singla membro havas un voto. Segun la charto dil Unionita Nacioni, omna membri del organizuro konvencionas pri aceptar ed obediar la decidi dal konsilistaro.

Ek la 15 membri, 5 esas permananta - Usa, Rusia, Popul-Republiko Chinia, Unionita Rejio e Francia -, e povas vetar la decidi del konsilistaro.

## Referi
Sint Eustatius

**Sint Eustatius** esas insulo che Karibia, e specala municipo de Nederlando. Ol jacas an la norda parto de la nomizita Westal Indii, sud-este de Virgin Insuli.

**Bazala fakti pri Sint Eustatius.**
## Historio
Ne restas klara se l'insulo esis habitata ante l'arivo dil Europani. Posible ol videsis da Cristoforo Colombo en 1493. De la 17ma yarcento, kande komencis lua koloniigo, til la komenco dil 19ma yarcento, l'insulo chanjesis 21-foye di manui, inter Nederlando, Britania e Francia.

## Geografio

La reliefo di Sint Eustatius esas montoza, kun origino volkanala, havanta plana areo inter lua du monti. Omna plaji kovresas da negra sablo kun origino volkanala. La maxim alta punto dil insulo esas monto Mazinga o monto Quill, dormanta volkano kun altitudo di 601 metri super la marala nivelo. Pro la mikreso dil insulo - nur 21 km² - ne existas importanta fluvii.

Este del insulo kreskas basa vejetantaro, kontre ke weste kreskas palmieri ed arbori plu alta. Sude de la monto Quill la sulo esas rokoza e la mikroklimato esas arida. Ibe la vejetantaro esas rezistanta a sikeso. La cetera tereni del insulo kovresas da arbusti ed arbori dornoza kun harda ligno.

La klimato dil insulo esas tropikala influata da musono (*Am*, segun la klimatala klasifikuro da Köppen). La pluvo-quanto esas bone distributata dum tota yaro, ma la maxim pluvoza epoko iras de la duimo di agosto til la duimo di decembro. La mezavalora yarala pluvo-quanto esas 985,8 mm.

## Ekonomio

## Referi
Loch Ness

**Loch Ness** esas granda, profunda, sensala "loch" (lago) en la Skota Altalandi en Skotia qua havas longeso cirkume 37 kilometri, e jacas sudweste del urbo Inverness.

Olua surfaco jacas 16 metri super maro-nivelo.  Loch Ness esas konocata pro alegita vidi dil famoza Monstro di Loch Ness, anke konocata kom "Nessie".

Ol esas konektita ye la sudala finajo da la Rivero Oich e parto de la Caledonian-Kanalo a Loch Oich.  Ye la nordala finajo esas Bona Narrows qua ekfluas aden Loch Dochfour, qua suafoye fluas aden la Rivero Ness e plusa segmento de kanalo ad Inverness, e de ibe a la Norda Maro per Moray Firth.  Ol esas un ek serio de interkonektita, obskura lagi en Skotia; olua diafaneso esas basega pro alta torfo-kontenajo en la cirkondanta sulo.

Loch Ness esas la duesma maxim granda skota "loch" segun surfaco ye 56 km2 dop Loch Lomond, ma pro sua profundeso, ol esas la maxim granda segun volumino en Britania.  Olua maxim profunda punto esas 230 metri, pro to ol esas la maxim profunda "loch" en Skotia dop Loch Morar.

Exploro en 2016 asertis deskovrir krevisuro qua augmentis la profundeso a 271 metri, ma plusa resercho determinis ke to esis sondal anomalajo.  Ol kontenas plu multa sensala aquo kam omna lagi en Anglia e Wals kombinita, ed esas la maxim granda lago en la Great Glen, qua extensesas de Inverness norde a Fort William sude.

###### '''Nomo'''
Segun William Mac Kay en sua libro *Urquhart and Glenmoriston: Olden times in a highland parish*, editita en 1914, l'origino dil nomo esas de anciena skota legendo, en la Skota-Gaelana: *"Tha loch ‘nis ann, tha loch ‘nis ann!"* ("Esas "loch" nun, esas "loch" nun!").
Fluvio Oder

**Oder** (Polone: **Odra**) esas importanta fluvio che central Europa qua naskas en Chekia, fluas norde e nordweste por formacar la nuna frontiero inter Polonia e Germania e fine debushas an la laguno di Szczecin. De lua baseno cirkume 89% esas en Polonia, 6% en Chekia e 5% en Germania.
T-Seven

**T-Seven**, artala surnomo di **Judith Hildebrandt** (n. ye la 26ma di oktobro 1976) esas Germana radio-naracisto e kantisto, ex-membro de la bando Mr. President.
Theodoros Pangalos

**Theodoros Pangalos**, generalo e politikisto n. ye la 11ma di januaro 1878 til la 26ma di februaro 1952, esis chefministro di Grekia de 1925 til 1926, e prezidanto di la lando de julio til agosto 1926. 

Il esis importanta chefo dum la revolto di septembro 1922, qua revokis lora rejulo Konstantinos la 1ma, ed instalis la duesma republiko Greka.
José María Queipo de Llano

**José María Queipo de Llano y Ruiz de Sarabia**, historiisto e politikisto n. ye la 26ma di novembro 1786 til la 16ma di septembro 1846 esis chefministro di Hispania de la 7ma di junio til la 14ma di septembro 1835.
Santiago del Estero

**Santiago del Estero** esas chef-urbo di provinco samnoma, en Arjentinia. Segun la demografiala kontado di 2010, ol havis  habitanti. Lua tota surfaco esas 40 km².
Siegfried Lenz

**Siegfried Lenz** n. ye 17 di marto 1926 Lyck (hodie:Ełk) til 7 di oktobro 2014 esis Germana poeto e skriptisto. La granda temo di la literaturo da Siegfried Lenz esas la Nacional-Socialismo. Lua maxim famoza verko esas la romano Deutschstunde ek la yaro 1968.
Vittorio Emanuele Orlando

**Vittorio Emanuele Orlando**, yuristo, docisto e politikisto n. ye la 19ma di mayo 1860 til la 1ma di decembro 1952, esis chefministro di Italia de 1917 til 1919.
Giovanni Battista Piazzetta

**Giovanni Battista Piazzetta**, anke **Giambattista Valentino Piazzetta** (n. ye la 13ma di februaro 1682 til la 28ma di aprilo 1754) esis Italiana piktisto, di stilo rokoko.
Viggo Pedersen

**Viggo Christian Frederik Vilhelm Pedersen** (n. ye la 11ma di marto 1854 til la 19ma di aprilo 1926) esis Dana piktisto.
Marshall McLuhan

**Herbert Marshall McLuhan** (21 julio 1911 - 31 decembro 1980) esis kanadana filozofo.

Lua laboro esas importantega en la studio di komunikilo-teorio.

Naskinta en Edmonton, Alberta, McLuhan studiis che la Universitato di Manitoba e la Universitato di Cambridge.  Il komencis sua doco-kariero kom profesoro dil Angla che plura universitati en Usa e Kanada, ante movar al Universitato di Toronto en 1946, ube il restis dum sua cetera vivo.

McLuhan inventis l'expresuro "*the medium is the message*" (la komunikilo esas la mesajo) e la termino "globala vilajo", e predicis la interreto preske 30 yari ante ke ol inventesis.

Il esis importanta en diskurso pri komunikili dum la tarda 1960a yari, ma lua influo deskreskis dum la frua 1970a yari.  Dum la yari pos lua morto, il duris esar kontroversala figuro en edukala medii.  Lor l'adveno dil interneto, intereso rikreskis pri lua laboro e perspektivo.

###### '''Frua vivo'''
McLuhan naskis ye 21 julio 1911, en Edmonton, Alberta, ad Elsie Naomi (n. Hall) e Herbert Ernest McLuhan; amba naskis en Kanada.  Lua fratulo Maurice naskis du yari pose.  "Marshall" esas la familionomo di lua matrala avino.  Lua matro esis skolala docisto qua pose divenis aktorino; lua patro esis Metodisto e havis imoblo-komerco en Edmonton.

Ta komerco faliis kande la Unesma Mondo-Milito eruptis, e lua patro adheris la Kanadana Armeo.  Pos yaro de servo, il aquiris influenzo e restis en Kanada, fore de la fronto-lineo.  Pos lua desengajeso del armeo en 1915, la familio McLuhan translojis a Winnipeg, Manitoba, ube Marshall kreskis ed asistis skolo, Kelvin Technical School antee enrejistrar su che l'Universitato di Manitoba en 1928.

Che Manitoba, McLuhan exploris sua konfliktoza relato kun religio e studiis literaturo por "satisfacar la hungro di sua anmo a vereso e beleso,"; il pose referis a ta fazo kom agnostikismo.  Pos studiar dum un yaro kom injenioro-studento, il chanjis grado-temi e ganis grado en 1933, plus Ora Medalio di Arti e Cienci.  Il ganis maestro-grado 1934 pri Angla che l'Universitato di Manitoba en 1934.  Il longe dezirabis studiar la Anglia ed il aceptesis che l'Universitato di Cambridge, ja faliinte sekurigar Rhodes-stpendio por Oxford.
Fluvio São Francisco

**São Francisco** esas fluvio de Brazilia longa de 2863 km, qua naskas an la Nacionala parko Serra da Canastra, en Minas Gerais e debushas an l'oceano Atlantiko, formacanta naturala frontiero inter la stati Alagoas e Sergipe.
Rivero Moskva

**Moskva** esas rivero de Europa longa de 503 km, qua naskas proxim Smolensk, cirkume 140 km weste de Moskva, en altitudo di 311 metri, e debushas an la rivero Oka, su ipsa enfluanto di Volga, proxim urbo Kolomna. La rivero trairas urbo Moskva, e havas diversa meandri en lua parkurado.
Juliana de Nederlando

**Juliana** (n. ye la 30ma di aprilo 1909 til la 20ma di marto 2004) esis Rejino di Nederlando de la 6ma di septembro 1948 til la 30ma di aprilo 1980, kande el abdikis.

Naskinta en Den Haag, Nederlando, el esis filiino de la rejino Wilhelmina e la princo-konsorto Heinrich Wladimir de Mecklemburg-Schwerin. El mariajis la princo Bernhard Leopold Friedrich de Lippe-Biesterfeld ye la 7ma di januaro 1937. La gespozi esis kontre Naziismo, e kande Germania invadis Nederlando ye la 10ma di mayo 1940 dum la duesma mondomilito, li fugis vers Britania, e pose a Ottawa, Kanada. Li retroiris a Nederlando erste ye la 2ma di mayo 1945, ed instalis su komence en Breda. Pos la milito, Juliana divenis prezidanto di la Reda Kruco Nederlandana e helpis rikonstruktar la naciono. En 1947, ed itere en 1948, el asumis kom regento por helpar elua matro, ed ye la 6ma di septembro 1948 el kronizesis rejino di Nederlando.
Pico da Neblina

**Pico da Neblina** esas monto jacanta an la frontiero inter Brazilia e Venezuela. Ol distas cirkume 700 metri de la monto Phelps, o monto *31 de Março*. La vorto *neblina* signifikas nebulo, pro ol cirkondesas da nubi dum preske omna dii del yaro.
George William Forbes

**George William Forbes**, farmisto e politikisto n. ye la 12ma di marto 1869 til la 17ma di mayo 1947, esis chefministro di Nova-Zelando de 1930 til 1935.
George Michael Chambers

**George Michael Chambers**, politikisto n. ye la 4ma di oktobro 1928 til la 4ma di novembro 1997 esis chefministro di Trinidad e Tobago de 1981 til 1986.
John Horton Conway

**John Horton Conway** (26 decembro 1937 - 11 aprilo 2020) esis angla matematikisto.

Conway naskis ye 26 decembro 1937 en Liverpool, Anglia.  Ja evinte dek-e-un yari il ambiciis esor matematikisto.  Pos skolo il asistis la Universitato di Cambridge.

Conway esis maxim bone konocata pro inventar la Ludo di Vivo, frua exemplo di celulala automato.  La Ludo di Vivo esas remarkinda teorio qua esas reprezentebla tale ke ol similesas simpla komputoro-ludo.

Il anke laboris pri la teorio di finita grupi, nodo-teorio, nombro-teorio, kombinatorikala ludo-teorio, e kodexo-teorio, plus amuzala matematiko.

Conway mortis heme en Nova-Jersey, Usa ye 11ma aprilo, pro Korona-viruso.  Il evis 82 yari.
Gelsenkirchen

**Gelsenkirchen** esas urbo en la stato Nordrheno-Vestfalia, Germania. Segun statistiki dil yaro 2018, ol havis  260654. Lua tota surfaco esas 145,66 km². 

Gelsenkirchen esis centro di explotado di mineyi en Germania.

Cirkum la yaro 1150 la urbo mencionesis en historiala dokumento por la unesma foyo kom *Gelstenkerke*n o *Geilistirinkirkin*. En la 19ma yarcento Gelsenkirchen divenis centro di explotado di mineyi per la deskovro di ter-karbono e koko. La urbo nomesis anke la *La urbo di mil fairi*, ma ye la yaro 1999 la lasta koko-fabrikeyo klozesis.

## Sporto
Gelsenkirchen esas famoza en la mondo di la sporto per la futbalo-klubo FC Schalke 04. Schalke esas quartero di Gelsenkirchen.
Giovanni Battista Tiepolo

**Giovanni Battista Tiepolo** (n. ye la 5ma di marto 1696 til la 27ma di marto 1770) esis Italiana piktisto.
Kilimanjaro

**Kilimanjaro** esas la maxim alta monto de Afrika, jacanta an la montaro del ocidentala Rift, Tanzania. Ol konsistas ek 3 extingita volkani: la monto Shira, alta de 3962 metri weste, la monto Mawenzi este, alta de 5149 metri, e la monto Kibo, alta de 5892 metri.
Jean-Auguste-Dominique Ingres

**Jean-Auguste-Dominique Ingres** (n. ye la 29ma di agosto 1780 til la 14ma di januaro 1867) esis Franca realista e neoklasika piktisto.
George Canning

**George Canning**, advokato e politikisto n. ye la 11ma di aprilo 1770 til la 8ma di agosto 1827 esis chefministro dil Unionita Rejio de la 12ma di aprilo til la 8ma di agosto 1827, kande ilu mortis pro pulmonito.

Antee, il esis chef-sekretario pri exteral aferi de 1807 til 1809, e sucesis mantenar la suporto Hispana e Portugalana al Unionita Rejio dum la Napoleonala militi.
Helen Cresswell

**Helen Cresswell** (n. ye la 11ma di julio 1934 til la 26ma di septembro 2005) esis Britaniana skriptisto. Elu skribis plu kam 100 libri por pueri. La maxim populara libro serii esis Lizzie Dripping, La sekreta mondo di Polly Flint e The Bagthorpe Saga. La libri da Helen Cresswell kontenas elementi de humuro e cienco-fiktiva. Multa libri da Helen Cresswell adaptesis kom filmi por la televizio.

Helen Cresswell skribeskis ja en la evo de 6 yari. Lua libri esis tre sucesoza. Helen Cresswell studiis Angliana literaturo ye la King's College en London. Elu esis mariajata kun Brian Rowe inter 1962 e 1995. Helen Cresswell havis du filiini e du nepotini. Helen Cresswell mortis en la evo de 71 yari.
Westwood, komtio Jefferson, Kentucky

**Westwood** esas urbeto che la komtio Simpson, en Kentucky, Usa. Segun la demografiala kontado di 2010, ol havis  habitanti. Lua tota surfaco esas 0,3 km².
Cananeia

**Cananéia** esas urbo en Braziliana stato Sao Paulo. Segun la demografiala kontado di 2022, ol havis  habitanti. Lua tota surfaco esas 1237,4 km². 

## Referi
Johann Christian Bach

**Johann Christian Bach** (n. ye la 5ma di septembro 1735 til la 1ma di januaro 1782) esis Germana klasika kompozisto, la 18ma filiulo de Johann Sebastian Bach.
Nam Duck-woo

**Nam Duck-woo**, politikisto n. ye la 22ma di aprilo 1924 til la 18ma di mayo 2013, esis chefministro di Sud-Korea de 1980 til 1982.
Zoran Milanović

**Zoran Milanović** (n. ye la 30ma di oktobro 1966) advokato e politikisto, esas la nuna prezidanto di Kroatia. Zoran Milanović studiis yuro-cienco en Zagreb e Bruxelles.
Ye la yaro 2007 ilu elektesis en la parlamento di Kroatia. Inter 2007 e 2016 Zoran Milanović esis prezidanto dil Socialdemokrata Partiso di Kroatia (SDP). 

Inter ye la 23ma di decembro 2011 e la 22ma di januaro 2016 Zoran Milanović esis chefministro di Kroatia. 

Zoran Milanović esas mariajata kun Sanja Musić-Milanović e la paro havas du filiuli.
Baekje

**Baekje** o **Paekche** (백제; 百濟) esis rejio qua existis de 18 aK til 660 che Koreana peninsulo. Ensemble kun Goguryeo e Silla ol esis un ek la nomizita "tri rejii de Korea".

Baekje fondesis dal rejo Onjo, la triesma filiulo del rejulo Jumong de Goguryeo. La du stati, Goguryeo e Baekje, postulis esar la sucedinti del rejio Buyeo, qua existis norde de la peninsulo Koreana de la 2ma yarcento aK til cirkume la yaro 494, an la centro di Mandjuria. Dum lua existo, Baekje alternante luktis kontre Goguryeo e Silla, e dum lua expanso ol prenis kontrolo di teritorii weste de la peninsulo, irante norte til nuna Pyongyang. Ol posible okupis teritorii en Chinia, tamen to restas kontroversa.

Baekje esis granda marala povo, e helpis expansar Buddhismo tra estal Azia, ed adportis kontinentala kulturo a Japonia. Pro la navigala habileso de lua maristi, ol surnomizesis "Fenicia de estal Azia".
Ram Nath Kovind

**Ram Nath Kovind**, advokato e politikisto n. ye la 1ma di oktobro 1945 esas la nuna prezidanto di India. Ante, il esis guberniestro di Bihar de 2015 til 2017, e parlamentano che *Rajya Sabha* (l'altra chambro dil parlamento, equivalanta a Senato) de 1994 til 2006.
Dortmund

**Dortmund** esas urbo en la stato Nordrheno-Vestfalia, Germania. Segun statistiki dil yaro 2018, ol havis  habitani. Lua tota surfaco esas 280,71 km². 

La urbo esis longa tempo industriala centro en Germania por stalo, biro e karbono. 

Ye la yaro 882 la urbo mencionesis en historiala dokumento por la unesma foyo kom *Throtmanni *. Dum la mez-epoko Dortmund esis membro en la urbo-uniono Hanse. Hodie la urbo havas sis alta skoli ed universitati.

## Sporto
La famoza futbalo-klubo Borussia Dortmund havas sua hemo en la urbo. Borussia Dortmund esas kun la FC Bayern München la maxim sucesoza futbalo-klubo di Germania. Dortmund esas anke la sideyo di la Germana Futbalo-Muzeo.
Abdellatif Filali

**Abdellatif Filali**, diplomacisto e politikisto n. ye la 26ma di januaro 1928 til la 20ma di marto 2009, esis chefministro di Maroko de 1994 til 1998.
Nicolas Tiangaye

**Nicolas Tiangaye**, advokato e politikisto n. ye la 13ma di septembro 1956 esis chefministro di Centrafrika de 2013 til 2014.
Boun Oum

**Boun Oum**, politikisto n. ye la 12ma di decembro 1911 til la 17ma di marto 1980, esis dufoye chefministro di Laos: de 1948 til 1950, e de 1960 til 1962.
Ashley Cole

**Ashley Cole** (n. ye la 20ma di decembro 1980) esas Angla ex-futbalisto. Ilu ludis kom dopa sinistra defensisto precipue por Chelsea F.C. de 2006 til 2014 e por la nacionala futbalo-esquado di Anglia de 2001 til 2014.
Mosul

**Mosul** esas urbo en nordal Irak. Segun statistiki dil yaro 2015, ol havis  habitanti. Lua tota surfaco esas 180 km².
Mostar

**Mostar** esas urbo en Bosnia e Herzegovina. Segun statistiki dil yaro 2013, ol havis  habitanti. Lua tota surfaco esas 1175 km². Fondita en 1452, nun ol esas la 5ma maxim populoza urbo de la lando.

Jacanta an la du rivi de la fluvio Neretva, Mostar recevis ca nomo homaje la guardi (*mostari*) qui protektis la ponto *Stari Most* dum la Mezepoko. La ponto konstruktesis dum la 16ma yarcento dal Otomani, ed esas un ek la maxim vizitata loki de la urbo.
Rumen Radev

**Rumen Georgiev Radev**, militisto e politikisto n. ye la 13ma di junio 1963, esis prezidanto di Bulgaria de 2017 til 2026. Ilu ne esis membro di politikala partiso, ma dum la prezidantal elekto di 2016, Socialista Partiso di Bulgaria e Bulgara Alternativo por Rinasko sustenis Radev.

Rumen Radev esis profesional oficiro dil Bulgarian armeo inter 1987 e 2017. Il esis mariajata kun Ginka Radeva til la yaro 2014. La paro havas la filiulo Georgi e la filiino Darina. Depos la yaro 2016 Rumen Radev esas mariajata kun Desislava Radeva.

Ye la 23ma di januaro 2026 ilu renuncis la prezidanteso.
Máximo Tajes

**Máximo Tajes Caceres**, militisto e politikisto n. ye la 23ma di novembro 1852 til la 21ma di novembro 1912, esis prezidanto di Uruguay de 1886 til 1890.
Alba Ribas

**Alba Ribas Benaiges** (n. ye la 5ma di januaro 1988) esas Hispana cinem-aktorino.

Elu divenis famoza ye 2015 pro sua rolo en la hororo-filmo La Kadvro da Anna Fritz en qua elu pleis la mortinta aktorino  *Anna Fritz* qua vekis en kadavreyo ed ibe mustas kombatar por sua vivo.  Alba Rivas anke pleis en plusa serii de televiziono.

## Filmografio (cinemo-filmi)
* 2008: *Diario de una ninfómana*
* 2011: *XP3D* (kom Diana).
* 2013 *Barcelona, noche de verano* (kom Catherine).
* 2015 *El cadáver de Anna Fritz* (La Kadvro da Anna Fritz kom Anna Fritz).
* 2016: *100 metros* (kom Ariadna).
* 2020: *Te Quiero, Imbécil*
Bechara El Khoury

**Bechara El Khoury**, advokato e politikisto n. ye la 10ma di agosto 1890 til la 11ma di januaro 1964 esis dufoye chefministro (1927 til 1928, e de mayo til oktobro 1929) e dufoye chefo di stato di Libano (de la 21ma di septembro 1943 til la 11ma di novembro 1943, e de la 22ma di novembro 1943 til la 18ma di septembro 1952).

Ilu helpis krear la "nacionala pakto" inter kristani e Mohamedani, qua esas la fundamento di la nuna konstituco di la lando, malgre ke ol divenis parto de lua texto erste en 1989. Segun la pakto, kristani aceptis l'eniro di Libano che Araba Ligo e ne serchar Franca protekto, kambie ke Mohamedani aceptis la nuna frontieri di Libano e ne serchar l'unigo teritoriala kun Siria.
Habib Pacha Es-Saad

**Habib Pacha Es-Saad**, n. 1867 til la 5ma di mayo 1942, esis Libanana politikisto dum Franca administrado. Il esis chefa ministro di Libano de 1928 til 1929, e chefo di stato de 1934 til 1936.
Nevado del Ruiz

**Nevado del Ruiz** esas volkano an la montaro Andi en Kolumbia, jacanta cirkume 129 km weste de Bogota. Lua erupto ye la 13ma di novembro 1985 efektigis enorma fango-glitado, qua enterigis granda parto dil urbo Armero, che departmento Tolima, e produktis  morti.

## Referi